تعا يا شعر لملم عن شفافي بهالجو الحلو أحلا القوافي
بأرض لبنان عنّا قلام حرّة ومواهب موّنو الكلمة ثقافي
الصحافي كلمتو الحلوة مصرّه ما تترك عالحقيقة سرّ خافي
الصحافي علخبر لولا تحرّى بيشيلو من مخابي جفن غافي
من جبيل الجمع أحرف بصرّه وقطع بسفينتو أبعد مسافي
تا خلاّ الحرف لغّه مستمرّه صحافي كان صاحب رأي صافي
الصحافي كلمتو بالنقد مرّه إذا الموضوع كان بدو تجافي
وكلام الحق عا كفوفو تمرّى متى الموضوع كان بدو لطافي
الصحافي عاجبين الشمس غرّه وقلب دايب على الكلمه شفافي
وبيقولو بالبلاد المستقرّه السلطه التالتي قواس المحاكم
السلطه الرابعه قلام الصحافي